
Številka:  5310-1/2026-1537-26    
Datum: 24. 7. 2026    

Na podlagi 68. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljnjem besedilu: ZSPDSLS-1) v povezavi s 57.a členom Zakona o odnosih Republike Slovenije s Slovenci zunaj njenih meja (Uradni list RS, št. 43/06, 76/10, 206/21 – ZDUPŠOP in 100/25, v nadaljnjem besedilu: ZORSSZNM) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja Urad Vlade Republike Slovenije za Slovence v zamejstvu in po svetu

NAMERO O SKLENITVI NEPOSREDNE POGODBE
o dodelitvi nepremičnega premoženja v brezplačno uporabo


1. Naziv in sedež upravljavca nepremičnega premoženja:
Republika Slovenija, Urad Vlade Republike Slovenije za Slovence v zamejstvu in po svetu, Erjavčeva cesta 15, 1000 Ljubljana.

2. Vrsta pravnega posla:
Z izbranim uporabnikom bo sklenjena pogodba o brezplačni uporabi poslovnih prostorov.

3. Opis predmeta neposredne pogodbe:
V brezplačno uporabo se dodeljuje nepremično premoženje in sicer poslovni prostori na naslovu Linhartova cesta 13, Ljubljana, v delu stavbe z ID znakom 2636-2735 in sicer:
i) sklop poslovnih prostorov:
- del stavbe z ID znakom 2636-2735-75 (klet v izmeri 18m2),
- del stavbe z ID znakom 2636-2735-82 (pisarna v izmeri 22,47 m2),
- del stavbe z ID znakom 2636-2735-83 (tri pisarne v izmeri 17,99 m2, 17,82 m2 in 35,66 m2 ter hodnik in sejna soba v izmeri 46 m2),
ii) sklop poslovnih prostorov:
- del stavbe z ID znakom 2636-2735-79 (klet v izmeri 27,5m2),
- del stavbe z ID znakom 2636-2735-85 (tri pisarne v izmeri 24,02 m2, 23,97 m2 in 21,99 m2).

K obema navedenima sklopoma poslovnih prostorov v naravi sodi še del sedanjega dela stavbe z ID znakom 2636-2735-36 (knjižnica v izmeri 48,57 m2), ki je v postopku spremembe upravljavca. Navedeni prostor bo z aneksom k neposredni pogodbi dodeljen v skupno uporabo uporabnikoma zgoraj navedenih sklopov, potem ko bo Urad Vlade Republike Slovenije za Slovence v zamejstvu in po svetu vpisan v kataster nepremičnin kot upravljavec enega od na novo oblikovanih delov sedanjega dela stavbe z ID znakom 2636-2735-36.

Uporabnik vsakega sklopa poslovnih prostorov bo imel poleg drugih uporabnikov in najemnikov objekta za namen nemotene uporabe in dostopa do poslovnih prostorov pravico souporabe pripadajoče površine skupnih prostorov delov stavbe z ID znakom 2636-2735-38 in 2636-2735-86  (kuhinja, sanitarni prostori, hodnik).

4. Doba uporabe:
Poslovni prostori se dodelijo v brezplačno uporabo za obdobje 5 (petih) let, z možnostjo podaljšanja.

5. Rok za prejem izjave o interesu:
Interesenti naj izjavo o interesu pošljejo v roku 20 dni od objave te namere na spletni strani Urada Vlade Republike Slovenije za Slovence v zamejstvu in po svetu. 

Za izjavo o interesu oblika ni predpisana, mora pa vsebovati:
- osnovne podatke o subjektu: naziv subjekta, naslov oz. sedež, matično številko, davčno številko;
- ime in priimek osebe, ki je pooblaščena za podpisovanje in zastopanje ter kontaktno telefonsko številko ter naslov elektronske pošte;
- dokazila o izpolnjevanju pogojev iz 57.a člena ZORSSZNM.

Izjavo o interesu lahko interesenti oddajo pisno na naslov: Urad Vlade Republike Slovenije za Slovence v zamejstvu in po svetu, Erjavčeva cesta 15, 1000 Ljubljana, ali po e-pošti na e-naslov: urad.slovenci@gov.si. V prijavi naj se interesenti sklicujejo na številko zadeve: 5310-1/2026-1537.
Upoštevane bodo vse prijave, ki bodo oddane po pošti priporočeno zadnji dan roka za prejem oziroma bodo prispele na e-naslov do izteka zadnjega dne roka za prejem.

 6. Upravičenci do brezplačne uporabe:
Na podlagi 57.a člena ZORSSZNM se nevladni organizaciji s sedežem v Republiki Sloveniji, ki opravlja dejavnost na področju sodelovanja s Slovenci v zamejstvu in po svetu, lahko z namenom zagotovitve prostorov, ki jih potrebuje za svoje delovanje, dodeli v brezplačno uporabo nepremično premoženje države z neposredno pogodbo, če izpolnjuje naslednje pogoje:
– dejavnost nevladne organizacije na področju sodelovanja s Slovenci v zamejstvu in po svetu pomembno prispeva k ohranjanju in razvoju slovenskih narodnih skupnosti v zamejstvu in po svetu;
– nevladna organizacija ima status nevladne organizacije v javnem interesu na področju zunanjih zadev in
– nevladna organizacija deluje na področju sodelovanja s Slovenci v zamejstvu in po svetu vsaj deset let.
Interesenti naj v izjavi o interesu utemeljijo svoj status skladno z določbo 57.a člena ZORSSZNM.

7. Pogoji brezplačne uporabe:
Uporabnik bo dolžan za uporabo poslovnih prostorov redno plačevati tekoče stroške za obratovanje in redno vzdrževanje poslovnega prostora ter druge potrebne stroške, za katere se stranki dogovorita s pogodbo, v rokih, določenih s pogodbo.

8. Ravnanje v primeru prejetih več izjav o interesu:
Če bo za sklenitev pogodbe o brezplačni uporabi zainteresiranih več kot dva subjekta, se bodo z njimi opravila pogajanja.

9. Podrobnejše informacije v zvezi s predmetom in ogledom prostorov:
Dodatne informacije in pojasnila v zvezi s to namero lahko interesenti dobijo na Uradu Vlade Republike Slovenije za Slovence v zamejstvu in po svetu (e-naslov: urad.slovenci@gov.si, telefon: 01 230 80 00).

10. Ostala določila:
Urad Vlade Republike Slovenije za Slovence v zamejstvu in po svetu lahko brez kakršnekoli odškodninske odgovornosti kadarkoli prekine oziroma ustavi postopek za sklenitev neposredne pogodbe za brezplačno uporabo poslovnih prostorov, ne da bi za to navedel razlog.

